text: Tot a punt per una nova edició del "CORDEVI" — Ajuntament de Tremp
  Sou a: Inici / Notícies / Tot a punt per una nova edició del "CORDEVI"
  Tot a punt per una nova edició del "CORDEVI"
  El Festival de Gastronomia del Pallars Jussà s'adapta a la nova realitat i presenta un programa d'activitats vinculades al territori per descobrir la seva riquesa agroalimentària i gastronòmica.
  . L'Ajuntament de Tremp aposta per mantenir aquesta tardor el CORDEVI, el festival gastronòmic del Pallars Jussà que organitza a través del seu programa Al teu gust, aliments del Pallars i amb la col·laboració de diferents entitats i administracions locals. En aquesta ocasió, però, el programa s'ha adaptat a la situació social i sanitària.
  En aquesta ocasió, el festival reuneix una desena d'activitats, entre caminades de pastor, descobertes de productes a les explotacions, xerrades divulgatives i propostes culturals. I s'incorporen al programa altres esdeveniments que tenen lloc a la comarca, com Lo Festival de Senderisme de la Conca Dellà, la Fira del Codony de Tremp o la Fira del Circ de Talarn. Podeu consultar el programma d'activitats fent CLIC AQUI